CELEX: 22021D0231
Language: mt
Date: 2018-07-06 00:00:00
Title: Deċiżjoni tal-Kumitat Konġunt taż-ŻEE Nru 170/2018 tas-6 ta’ Lulju 2018 li temenda l-Protokoll 31 għall-Ftehim dwar iż-ŻEE, dwar kooperazzjoni f'oqsma speċifiċi barra mill-erba' libertajiet [2021/231]

25.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 67/67
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 170/2018
         tas-6 ta’ Lulju 2018
         li temenda l-Protokoll 31 għall-Ftehim dwar iż-ŻEE, dwar kooperazzjoni f'oqsma speċifiċi barra mill-erba' libertajiet [2021/231]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b'mod partikolari l-Artikoli 86 u 98 tiegħu,
         Billi:
         
                     (1)
                  
                  
                     Huwa xieraq li tiġi estiża l-kooperazzjoni tal-Partijiet Kontraenti fil-Ftehim dwar iż-ŻEE biex tiġi inkluża d-Deċiżjoni (UE) 2017/864/KE tal-Parlament Ewropew u tal-Kunsill tas-17 ta’ Mejju 2017 dwar is-Sena Ewropea tal-Wirt Kulturali (2018) (1).
                  
               
                     (2)
                  
                  
                     Għalhekk jenħtieġ li l-Protokoll 31 tal-Ftehim dwar iż-ŻEE jiġi emendat biex din il-kooperazzjoni estiża tkun tista’ tibda sseħħ mill-1 ta’ Jannar 2018,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5 tal-Protokoll 31 tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Fil-paragrafu 5, il-kliem “, fil-programm imsemmi fil-ħmistax-il inċiż mill-1 ta’ Jannar 2018” għandhom jiddaħħlu wara l-kliem “fil-programm imsemmi fl-erbatax-il inċiż mill-1 ta’ Jannar 2014”.
                     
                  
                        2.
                     
                     
                        L-inċiż li ġej għandu jiżdied fil-paragrafu 8:
                        
                                    “—
                                 
                                 
                                    
                                       32017 D 0864: Id-Deċiżjoni (UE) 2017/864 tal-Parlament Ewropew u tal-Kunsill tas-17 ta’ Mejju 2017 dwar Sena Ewropea tal-Wirt Kulturali (2018) (ĠU L 131, 20.5.2017, p. 1).”
                                 
                              
                  
         
            Artikolu 2
            Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim dwar iż-ŻEE (*1).
            Hija għandha tapplika mill-1 ta’ Jannar 2018.
         
         
            Artikolu 3
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-6 ta’ Lulju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 131, 20.5.2017, p. 1.
         
            (*1)  Ma huwa indikat l-ebda rekwiżit kostituzzjonali.